《春日题航头桥》
唐代·翁洮

故园桥上绝埃尘，此日凭栏兴自新。云影晚将仙掌曙，

水光迷得武陵春。薜萝烟里高低路，杨柳风前去住人。

莫怪马卿题姓字，终朝云雨化龙津。

作者简介：翁洮，字子平，号青山，晚唐睦州寿昌人，约生活于唐文宗至唐昭宗朝，准确生卒年代待考。于唐僖宗光启三年(公元887年)登柳玭榜进士第，官授礼部主客司员外郎兼殿中侍御史。退居不仕。朝廷徵之，洮作《枯木诗》以答诏。帝嘉慕不已，复遣使赐以曲江鱼。宋理宗追谥善庆公。洮工诗，今存于《全唐诗》者，仅十三首。